מקורות למסכת גיטין – דף 20

(1) גמרא דף סד. "בעל אמר לגירושין" עד המשנה, רש"י, תוס', [ריטב"א]

בענין תוד"ה אסור – למה כל הנשים אסורות למשלח ולא לכל העולם?

רמב"ן ד"ה הא דאמרינן אסור בכל הנשים שבעולם, [רשב"א ד"ה האומר לשלוחו צא וקדש לי אשה סתם]

ר"ן "וכתבו בתוס' שהוא אסור ... שמא יחזור ויודיענו"

שאילתות שאילת א יז " והיכא דאמר לשליח צא וקדש לי אשה ... והיא מותרת לקרוביו"

[תוס' רי"ד נזיר יב. ד"ה אסור בכל הנשים שבעולם]

[מאירי נזיר יב. ד"ה זה שכתבנו בממנה שליח]

לפי הרמב"ן, למה לא מהני חזקת פנויה דקרובות?

חתם סופר כאן ד"ה בכל הנשים שבעולם, [שו"ת נודע ביהודה מהדורא קמא יו"ד סי' ו; רמב"ן יבמות ל: ד"ה אשה זו בחזקת היתר לשוק עומדת, קובץ הערות כז:ג]

[בענין האשה שאמרה לבעלי גירשתני, עי' רמב"ם וראב"ד אישות ד:יג, ריטב"א ור"ן כאן ד"ה ולהימניה לדידה מדרב המנונא]

(2) לעיל במשנה דף סג: - האם מינוי שליחות צריך להיות בפני עדים?

רמב"ם גירושין פרק ו הלכות א, ג, ד; רמב"ם אישות ג:טו וראב"ד שם

רא"ש גיטין ד:ב (הקטע הראשון), [בית יוסף אה"ע סי' קמא ד"ה ומ"ש ואדוני אבי ז"ל הביאו לפסק הלכה וכו']

רא"ש קידושין ב:ז (עד "ונשוה שליחות האיש והאשה בקידושין צ"ע")

[מאירי קידושין דף מא עמוד א "וכבר ביארנו במי שמקדש על ידי עצמו ... וכן עקר אלא שראוי להחמיר"]

[וע"ע גר"ח על הש"ס קידושין מה:, וחי' הגר"ח על הרמב"ם גירושין ו:ט]

שאילתות דרב אחאי פרשת חיי שרה שאילתא יז

והיכא דאמר לשליח צא וקדש לי אשה בעלמא והלך שליח ולא החזיר שליחותו אי איקדיש אי לא איקדיש ומת ההוא שליח או איתניס ואזל לעלמא אמרינן חזקת שליח עושה שליחותו ונאסר בכל הנשים שבעולם דכל חדא וחדא אמרינן אימה מיקדשה ליה ברתא מקדשא ליה והוה ליה קרובת אשתו דאמ' רבי יצחק בר יוסף א"ר יוחנן האומר לשליח צא וקדש לי אשה והלך שליח ולא החזיר שליח נאסר בכל הנשים שבעולם אף על גב דאינון שריין לעלמ' ולא חיישינן לקידושיהו לגביה דיליה כיון דחזקת שליח עושה שליחותו חיישינן מהא דתנן האומר לאשה קידשתיך והיא אומרת לא קידשתני הוא אסור בקרובותיה והיא מותרת לקרוביו

תוספות רי"ד מסכת נזיר דף יב עמוד א

אסור בכל הנשים שבעולם פי' דוקא היא אסור בכל הנשים אבל שאר ב"א מותרין בכל הנשים ולא אמרי' דילמא ההיא דקדיש האי שליח ואף על גב דאיתתא הוה איסורא דנייח ולא דמיא לקן ואיכא למימר בה כל קבוע כמחצה על מחצה דמי דודאי אי הוה ידיע' דבודאי קידש ולא ידוע איזו קודש היו כל העולם אסורין בכל הנשים דדילמא זו קודש אבל הכא לא ידוע מילתא ומשום חזקת שליח עושה שליחותו אמרי' ליה והך חזקה לא מהני אלא לדידיה דשלחיה ואסרי' לי' מספיקא אבל לכ"ע לא עד דידוע בבירור דקידש:

בית הבחירה למאירי מסכת נזיר דף יב עמוד א

זה שכתבנו בממנה שליח לקדש לו ולא פירט למי ומת שליח שאסור בכל הנשים פירשו בתוספות שלא איסור גמור אמרו אלא אינו אלא קנס בעלמא על שפשע והכניס עצמו בספיקות בדבר שהוא כעין קבוע ויש לדון בו כמחצה על מחצה ומ"מ אין זה קביעות גמור שהרי אין לומר בה קבוע אלא מצד שהיא קבועה בביתה ואין קביעות גמור אלא בקבוע ועומד אלא שמתורת קנס אסרוהו ואפי' נזדמנה לו אשה בשוק שאין כאן קביעות כלל הואיל ומ"מ עומדת היא לחזור לקביעותה ומכאן למדו רבים שאם כינס מיהא לא יוציא אפי' קדשה בבית ויש פוסקין שמוציאין מדרבנן אפי' נזדמנה לו בשוק ויש מכריעין שבמקום קביעותה מוציאין הא בשוק אין מוציאין:

חתם סופר מסכת גיטין דף סד עמוד א

בכל הנשים שבעולם, דעת רמב"ן שברשב"א ור"ן ומייתי לי' ב"ש סי' ל"ה סק"ל דמדינא אסור בכל הנשים והא דמותרת הנשים להתקדש משום דלא אתי חזקת שליח עושה שליחותו ומפקעת חזקת פנויה אבל הקרובו' שאינם לפנינו לא יועיל חזקת פנויה שלהם, והסברא נ"ל להסביר בעזה"י דחזקה דשליח קידש אשה א' בעולם ויש אשה א' בעולם שאין לה עוד חזקת פנויה מפני חזקת שליח עושה שליחותו, אבל זו העומדת לפנינו יש לה חזקת פנויה בברור וחזקת שליח יש לקיים באשה א' בעולם ע"כ אלים חזקתה של זו שלפנינו אבל קרובו' שאינן לפנינו ואין אנו דנים עליהן בברור אין יכולים לומר יש להן חזקת פנויה א"כ גם על כל הנשים שבעולם נאמר כן ואיה חזקת שליח עושה שליחותו דע"כ אשה א' קידש, כנלע"ד סברת הרמב"ם וא"כ אין זה ענין למ"ש רש"י בקידושין ס"ו ע"א גבי אמו של ינאי ע"ש וק"ל:

קובץ הערות סימן כז סעיף ג

ג) שם [ל' ע"ב] אשה זו בחזקת היתר לשוק עומדת. ובתוס' [ד"ה אשה זו] כתבו דאפילו בגירש ואח"כ כנס איירי, דמוקמינן לערוה בחזקת א"א, והרמב"ן בחידושיו חלק ע"ז. ונראה דאזיל לטעמיה מ"ש בגיטין פרק התקבל [ס"ד ע"א] גבי אסור בכל הנשים שבעולם, והקשו בתוס' [שם ד"ה אסור] דכל הקטנות יאסרו שמא קיבל אביהן קידושין, ותירץ שם הרמב"ן דכל הנשים מותרות, משום דמוקמינן להו בחזקת פנויה וכו', אבל הוא אסור בנשים שיש להן קרובות, לפי שאין חזקה של קרובות שאינן באות לידון לפנינו מועלת לו, הא אילו באו קרובות ואמרו לא קידשנו שליח, ודאי מותר בהן וכו' עכ"ל. וה"נ הערוה אינה באה לידון לפנינו, דהיא ממ"נ מותרת, מפני מיתת הבעל, ומשו"ה לא מהניא חזקתה להצרה.

ונראה שזהו דעת רש"י בקידושין פ' האומר [ס"ו ע"א ד"ה סמוך] גבי אימיה דינאי מלכא, דלא מהניא חזקת האם לבן אלא היכא דהיא קמן ובאה לבי"ד להתירה. והרמב"ן בחידושיו שם כתב על דברי רש"י דהן אינן אלא למ"ד דחזקת האם לא מהני לבת עיין שם. וקשה, דהא לדעת הרמב"ן הנ"ל אפשר לפרש כן גם בכונת רש"י. ואפשר דעיקר קושיתו מהא דמוקמינן לגברא בחזקת אבוה, והתם לגבי האב עצמו אינו שייך חזקה כלל, דהא הוא עצמו אינו מתחלל אם נשא גרושה, ועל כרחך החזקה, שהוא דין האב שיהא בניו כשרים, וה"נ באֵם, אף שהיא כבר מתה ואינה באה לפנינו לידון עליה, מ"מ מהניא חזקתה להבן, כמו דמהניא חזקת האב אף שאין אנו דנין עליו כלל:

חדושי הרמב"ן מסכת יבמות דף ל עמוד ב

אשה זו בחזקת היתר לשוק עומדת. פי' ואפילו נשאת ערוה באחרונה משעה שנשאת הוחזקה צרתה בחזקת היתר לשוק, ומסתברא דרבה סבר מיתה מפלת ובשכנס וגירש וזו היא חזקת השוק, שאם תאמר בגירש וכנס מה חזקת השוק יש כאן מתחילתה בספיקה עומדת, ובתוספות אומרים כיון דערוה שנתקדשה ודאי ונתגרשה בספק בחזקת איסור עומדת אף לזו חזקת היתר לשוק יש לה, ואין זה כלום.

שו"ת נודע ביהודה מהדורא קמא - יורה דעה סימן ו

... ועל קושייתו הראשונה אני תמה למה לא הוקשה לו על דברי הרמב"ן בפ' התקבל ממס' גיטין דהביא גט והניחו זקן או חולה שנותנו בחזקת שהוא קיים, ומתירין לאשה להנשא בגט זה אפי' יש יבם ומה מועיל חזקת חיים דבעל להאשה. וכמו כן כמה חזקות בש"ס דומה לזה. ועיקר מילתא דמוקמינן אחזקה ילפינן בפ"ק דחולין מן ויצא הכהן מן הבית ולא חיישינן דלמא בצר שיעורא ומטמאין הנכנס לבית טומאת ודאי לשרוף תרומה וקדשים ומה מועיל חזקת נגע קירות הבית להוציא האדם הנכנס מחזקת טהרה. ועוד עיקר דברי הרמב"ן נפלאו דכיון דמוקמינן פנוי' בחזקתה שעדיין פנויה היא ולא נתקדשה לשליח זה ואיך נאסור אחותה משום אחות אשה ומה בין חזקתה לעצמה או לאחותה. אכן כוונת הרמב"ן נלע"ד דחזקת פנוי' לאו חזקה אלימתא היא שכל הפנויות אין עומדות להיות כל ימיהן פנויות אדרבה עומדות להתקדש ובידן להתקדש ודומה למ"ש התוס' בריש גיטין דף ב' ע"ב בד"ה ע"א כו' דנדה לא מקרי אתחזיק איסורא דאינה בחזקת שתהא רואה כל שעה ובידה לטבול ע"ש בתוס'. וה"נ כיון דפנוי' בידה לקבל קידושין חיישינן כל זמן שאינה לפנינו שמא אם היתה לפנינו כאן היתה אומרת שקיבלה קידושין ולכך לענין עצמה היכא שהיא לפנינו ורוצה להנשא אפי' היא קטנה שמת אביה או הלך למה"י מוקמינן אחזקת פנוי' שאין דרכו של אב לקדשה בלא ידיעתה וכמ"ש הרמב"ן שם וכיון שלא הודיעה הרי היא בחזקת פנוי' אבל היכא שאינה לפנינו לא מהני חזקתה לענין קרובתה דשמא אילו היתה לפנינו היתה אומרת שקבלה קידושין ודרך הפנויות ובידן לקבל קידושין. וכל זה לא שייך בסכין שיש לו חזקת בדוק ואינו עומד להתקלקל וליפגם מעצמו ודאי מועיל חזקת הסכין לבהמה.

בית הבחירה למאירי מסכת קידושין דף מא עמוד א

וכבר ביארנו במי שמקדש על ידי עצמו צריך שיאמר לה הרי את מקדשת לי ומקדש על ידי שליח צריך שיעשהו שליח ויאמר לו לך וקדש לי אשה פלונית והשליח יאמר התקדשי בדבר זה לפלוני שאני שלוחו הן בכסף השליח הן בכסף המשלח אלא אם כן התנה עמו שאלו התנה עמו במה יקדשנה הכל לפי מה שהתנה עמו כמו שביארנו בשמועת הא לך מנה והתקדשי לפלוני ומכל מקום אפילו לא הזכיר שהוא שלוחו כל שנתברר שהוא שלוחו קדושיו קדושין ובירור זה בשליח הולכה אין בו צורך לעדים אלא כל שיודה השליח והמשלח שליחות הוא וכן כל שאר השליחות כגון שליחות הולכת הגט וכגון אם שלחו להפריש תרומתו וכיוצא בזה אבל שליחות של קבלה אינו שליחות לדעתנו אלא אם כן בעדים הואיל והוא נעשה בשליחות זה כיד המשלח לגמרי כמו שיתבאר כך היא שיטתנו ואף גדולי המחברים כתבוה כן להדיא אלא שגדולי המגיהים הגיהו ששליח הולכה של גט כן הדין מפני שגיטו מוכיח עליו וכן לענין תרומה כך הוא הדין שאין זו דבר שצריך לעדות כלל אבל קדושין דאפילו שניהם מודים אין הקדושין כלום בלא עדים אף הודאת השליח והמשלח אינו כלום וכל שכן בזו שהודאתם מחייבת לאחרים ואף במה שאמרו למטה ודילמא שליח שוויה מצינו בפירושי ראשוני הגאונים שליח שוויה בעדים ומכל מקום בתוספתא אמרו הוחזק השליח בעדים ולא הוחזק בעדים אלמא שלפעמים היו עושין אותו בלא עדים וכן עקר אלא שראוי להחמיר